ZNANI SKLADATELJI V BAROKU – A. Vivaldi in G. Tartini

V prejšnjih urah si spoznali nova **glasbena dela** v **baroku** in dva največja baročna skladatelja. V tem tednu boš podrobneje spoznal dva nova baročna skladatelja.

**Antonio Vivaldi** je bil duhovnik in violinski virtuoz iz Benetk. Poleg 350 koncertov je pisal še opere in cerkvena dela. Med zelo znanimi baročnimi deli je ciklus oz. zbirka violinskih koncertov Štirje letni časi. Štiri znane dele si bomo ogledali ob izvedbah znanih violinistov. Prvi koncert **Pomlad** se začne z znanim **1. stavkom** **Allegro** (veselo). Klikni na povezavo in poslušaj: <https://www.youtube.com/watch?v=e3nSvIiBNFo>

Po poslušanju skladbe še zapoj melodijo s prirejenim besedilo Tomaža Habeta, da si boš temo lažje zapomnil/a

 *1. Se s cvetjem vrača pomlad, preko travnikov in livad*

 *je stopila do naših vrat lahno. Še potok je oživel,*

 *v daljo s pticami odbrzel, prerojen je vesel zapel.*

1. *Prebudi srce se mlado, naj smeh pride ti v navado*

 *in sreča v očeh naj ti zažari.*

Pomladi sledi **Poletje**, oz. koncert št. **2 v G – duru**. Najbolj znan je **3. stavek** **Presto** (hitro), ki ga je uspešno priredila tudi

**Wanessa Mae** in mu dala naslov **Storm** (Nevihta). Klikni na povezavo in poslušaj:

<https://www.youtube.com/watch?v=mdFrn89x74k>

Iz **3.** koncerta Jesen, je najbolj znan **1. stavek Allegro** (veselo). Klikni na povezavo in poslušaj:

<https://www.youtube.com/watch?v=H7hGiZ579cs>

Po poslušanju skladbe še zapoj melodijo s prirejenim besedilo Tomaža Habeta, da si boš temo lažje zapomnil/a

1. *Kmetič se raduje, jesen ga obdaruje za pot, žulje na rokah.*

 *Vse se obrestuje, je že tako brez muje ostaneš bos in nag.*

1. *Zdaj se veselimo, ob zvokih zavrtimo,*

 *jesen bogato proslavimo, da na zimo nihče ne ve za glad.*

Zadnji 4 koncert iz opusa **Štirje letni časi** opisuje **Zimo**. **1.** stavek, ki ima oznako **Allegro Non Molto** (ne preveč veselo). Klikni na povezavo in poslušaj:

<https://www.youtube.com/watch?v=p1qNOfdMyGA>

Veliko koncertov in sonat, je v baroku napisal tudi skladatelj in violinski virtuoz **Giuseppe Tartini**. Rodil se je v Piranu, kjer je bila doma njegova mati, (oče je bil iz Firenz). Do osmega leta živel v Strunjanu in hodil v šolo v Koper. Oglej si zapis in poslušaj posnetek na koncu:

<http://zgodovina.si/kako-je-tartinija-hudic-iz-sanj-navdihnil-da-je-napisal-sonato/>

Sodobno priredbo Vražjega trilčka je naredila Wanessa Mae. Klikni na povezavo in poslušaj:

<https://www.youtube.com/watch?v=JdcZCHAeYW0>

Tartinijeva rojstna hiša je pomemben kulturni spomenik, njegov kip pa krasi osrednji piranski trg.

V spomin na skladatelja prirejajo **Tartinijeve dneve**, ko glasbeni umetniki na številnih koncertih predstavljajo njegova dela.

**V zvezek si naredi si kratek zapis ključnih besed.** Svoj zapis pošlji na moj elektronski naslov **marina.bizjak@guest.arnes.si** do torka**, 21.4.2020.**